Jy is hier > Oorde > Oos-Kaap > Oyster Bay Oord
Aanskou Oyster Bay Oord in 'n groter kaart
TEL: 042 297 0084
SEL: 072 419 6683
GPS: S34 10.210 E24 39.298
Oesterbaai Oord. Ons heet jou welkom by ons idilliese strand wegkruipplek. Kom ontspan, raak ontslae van al die spanning by een van Suid Afrika se mooiste kusstreke en net ‘n paar minute se loop van die strand.
Volg die N2 tot by Humansdorp . Ry reg deur Humansdorp se Hoofstraat, oor vier 4-rigting stopstrate tot by ‘n T-aansluiting by Parkstraat. Draai regs en volg die pad vir ongeveer 900m tot by die Oesterbaai Oord aanwysigingsbord. Draai links op ‘n gruispad en volg die pad vir 23km tot by Oesterbaai. 1km voor Oesterbaai is daar ‘n afdraai na links wat direk in die dorp inry. Ry reguit aan in Oesterweg verby die winkel, af by ‘n steil afdraande en neem die eerste afdraai links by die onderkant van die afdraande in Kabeljoustraat. Ry reguit aan verby ‘n stopstraat tot by die oord aan die linkerkant.
Gebruik ook ons Google kaart op hierdie bladsy om 'n padkaart van jou huis tot by die oord te kry (klik op ons karavaantjie)!
Ons 44 grasbedekte staanplekke is elk toegerus met elektrisiteit, lopende water en vullisverwydering fasaliteite, Daar is 4 aparte en netjiese ablusie-geriewe, wassery en ‘n toegeruste gemeenskaplike kombuis. ‘n Unieke glanspunt by ons oord is ons 4 luukse staanplekke elk met sy eie badkamer (stort, wasbak, toilet en opwas geriewe). Daar is ook 5 hout chalets met pragtige uitsigte oor die see. Hierdie pragtige staanplekke is ongelooflik gewild, so bespreek betyds om teleurgestelling te voorkom.
Onderneem ‘n stap of 4x4 roete in die Baviaanskloof Erfenisgebied en geniet die uitsonderlike natuurskoon en groot verskeidenheid fynbos. Die Baviaanskloof spog met ‘n wye reeks voëlspesies en voëlkykers kan na hartelus verkennings werk doen. Die Tsitsikama Nasionale Park, Stormrivier en Addo Olifant Nasionale Park is net ‘n klipgooi van ons afgeleë. Neem perdritte op ons mooi strand of geniet ‘n skemerkelkie met asemrowende sonsondergange.
Swembad met “volleyball”, trampoline, klimrame, swaaie en sandput.
KOM PLUK JOU OESTER!